Stjórnendur Icelandair fylgja nú fordæmi fleiri flugfélaga og gera nú fyrst ráð fyrir MAX þotunum í lok febrúar . Niðurstöður rannsóknar á hrapi Boeing vélar Lion Air í Indónesíu voru kynntar í dag . MAX þotur við verksmiðjur Boeing í Washington fylki í Bandaríkjunum . MYND : SOUNDERBRUCE / CREATIVECOMMONS 4.0 ) Fyrir rúmum sjö mánuðum síðan voru Boeing 737 MAX þotur kyrrsettar um heim allan í kjölfar tveggja flugslysa sem kostuðu 346 manns lífið . Fyrr í dag kynntu rannsakendur fyrra atviksins , hrapi Boeing MAX þotu Lion Air í Indónesíu , niðurstöður sínar . Þar kemur meðal annars fram að slysið megi rekja til röð mistaka sem tengist flugvélaframleiðandanum , flugfélaginu og flugmönnunum . Flest þessara mistaka munu snúa að einhverjum hætti að hinu margumrædda MCAS-stýrikerfi flugvélanna samkvæmt því sem fram kemur í frétt BBC . Boeing hefur ekki ennþá tjáð sig um niðurstöðuna . Forsvarsmenn Boeing hafa þó með jöfnu millibili gefið út að þeir eigi von á því að þoturnar fari í loftið á ný fyrir ákveðna tímasetningu en það hefur ekki gengið eftir hingað til . Nú síðast sagði forstjóri Boeing að hann ætti von á kyrrsetningu þotanna yrði aflétt fyrir lok árs . Engu að síður hafa sífellt fleiri flugfélög gert ráðstafanir sem miða að því að biðin verði lengri en forstjóri Boeing telur . Fyrr í þessum mánuði tóku stjórnendur Air Canada og Southwest flugvélarnar út úr áætlun fram í febrúar og hjá Norwegian er fyrst reiknað með þotunum á ný þegar sumardagskráin hefst í lok mars . Í gær bættist Icelandair svo í flokk þessara félaga því þar á bæ er núna fyrst reiknað með MAX þotunum í lok febrúar . Þessi ákvörðun mun hafa lítil áhrif á flugáætlun félagsins . „ Eins og við höfum áður sagt , teljum við ólíklegt að MAX vélarnar verði komnar aftur í rekstur fyrir lok þessa árs . Við viljum hins vegar lágmarka áhrif á farþega okkar og framlengja þetta tímabil með góðum fyrirvara , enda gott svigrúm hjá okkur á þessum árstíma að nýta aðrar vélar í flotanum hjá okkur , “ segir Bogi Nils Bogason , forstjóri Icelandair Group , í tilkynningu . Fréttir Hvatningaverðlaun ábyrgrar ferðaþjónustu til Hey Iceland Í dag var dagur Ábyrgrar ferðaþjónustu haldinn hátíðlegur á Hótel Sögu . Framhaldið er þó áfram bjart . Í Fríversluninni eru kynningar á vegum ferðaskipuleggjenda á alls kyns utanlandsferðum . Allar greinar Túrista eru skrifaðar af Kristjáni Sigurjónssyni . Tölvupóstur : turisti hja turisti.is